stanford-oval/wikipedia huggingface dataset:
Glykatoitunut hemoglobiini

Glykatoitunut hemoglobiini (A1C, HbA1c, Hb1c, HGA1C) on punasoluissa esiintyvä hemoglobiinin (Hb) muoto, jonka pitoisuuden mittausta veressä käytetään arvioimaan kolmen viimeisimmän kuukauden aikaista keskimääräistä verensokeritasoa. Testin keskiarvo on rajoittunut kolmeen kuukauteen, sillä normaalia hemoglobiinia ja A1C:tä sisältävien punasolujen elinikä ihmisissä on noin 4 kuukautta.
A1C-koetta voidaan käyttää esimerkiksi diabeteksen totemiseen. A1C:tä muodostuu diabeteksessa ilmenevässä hyperglykemiassa normaalia enemmän hemoglobiinin reagoidessa hallitsemattomasti veren glukoosin kanssa ei-entsymaattisen glykaation kautta. Myös perusterveillä on veressä A1C:tä, mutta pienempiä määriä kuin esimerkiksi diabeetikoilla. A1C-testit mittaavat hemoglobiiniin sitoutuneen beta-N-1-deoksi fruktosyylin määrää.
Lyhenteen A1C nimi tulee hemoglobiini A:n (A) käytöstä kationinvaihtokromatografiassa (engl. cation exchange cromatography) testin suorituksessa. Historiallisesti kromatografiassa ensimmäiseksi erottuvalle puhdasta Hb A:ta sisältävälle jakeelle annettiin nimi A0, seuraavalle "epäpuhdasta" glykatoitunutta Hb:tä sisältävää jaetta kutsuttiin A1:ksi.
Historia

Glykatoituneen hemoglobiinin (A1C:n) erotti ensimmäisinä muista hemoglobiinin muodoista Huisman et al. 1958 kromatografisesti. Sen tunnisti glykoproteiiniksi ensimmäisen kerran Bookchin ja Gallop 1968. A1C:n määrän lisääntymisen veressä diabeteksen seurauksena havaitsi Rahbar et al. 1969. A1C:n muodostumiseen kehossa johtavat reaktiot kuvaili Bunn et al. 1975. Koenig et al. ehdottivat 1976 A1C:n sopivan verensokerin mittaamiseen diabeetikoilla.
A1C:n mittaaminen

A1C:n yksikkönä käytetään usein millimoolia beta-N-1-deoksi fruktosyyliä sitovaa hemoglobiini A:ta (A1C) per mooli normaalia hemoglobiini A:ta. Yksikkö on siis mmol/mol. A1C-arvon mittaus ei edellytä paastoamista.
Suomessa normaali A1C-arvo eli viitearvo on kaikille ihmisryhmille 20–42 mmol/mol. 42–48,2 mmol/mol voi merkitä sitä, että henkilö potee esidiabetesta. Arvo, joka on yli 48,2 mmol/mol, merkitsee sitä, että henkilöllä on ehkä tyypin 1 diabetes tai tyypin 2 diabetes. Diabetes voidaan tarvittaessa varmentaa esimerkiksi A1C-testistä erillisellä sokerirasituskokeella. Nieltyä diabeteslääkitystä käyttävien tulisi pyrkiä A1C-arvoon, joka on alle 53,2 mmol/mol ja insuliinia käyttävien arvoon, joka on 53–58,2 mmol/mol. 69–75,2 mmol/mol taas merkitsee taas sitä, että potilaan diabetes on huonosti hallinnassa.
Mikäli mitattava henkilö viimeisen 6 viikon sisällä muuttanut ruokavaliotaan tai hänen hoitoaan on muutettu, ei A1C:n mittaaminen ole sopiva testi. Myös hemoglobiinin epämuodostumat (kuten sirppisoluanemia), hiljattainen veren menetys (kuten verenluovutus) tai punasolujen vaurioituminen (kuten hemolyyttinen anemia) tekevät testistä epätarkan. Verensiirron saaminen, raudanpuuteanemia ja harvinaiset hemoglobiinin geenimuodot (variantit) vääristävät myös testiä.
A1C:n mittaaminen > Mittauslaitteet

A1C:n mittaamiseen käytetään
laboratorioissa
korkean erotuskyvyn nestekromatografiaa (HPLC)
vasta-ainemääritystä (eng. immunoassay)
entsymaattisia kokeita
kapillaarielektroforeesia
boronaatti affiniteetti kromatografiaa
terveydenhuollon nopeissa määrityksissä
vasta-ainemääritystä
boronaatti affiniteetti kromatografiaa
Giovanni Battaglin

Giovanni Battaglin
Giovanni Battaglin (s. 22. heinäkuuta 1951) on italialainen maantiepyöräilijä, joka voitti vuonna 1981 sekä Italian että Espanjan ympäriajot. Hän oli lisäksi Baskimaan ympäriajon voittaja 1979.
Ennen vuoden 1981 voittoaan Battaglin oli jo vuonna 1980 sijoittunut Italiassa kolmanneksi.
Battaglin saavutti etappivoittoja myös muissa merkittävissä ajoissa, kuten Katalonian ja Ranskan ympäriajoissa. Ranskan ympäriajossa hän sai jopa Maillot à pois'n vuonna 1979.
Jules Trinité

| Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Maa:   Ranska> Miesten ammunta. |
| --- | --- | --- | --- |
|  Hopeaa | Pariisi 1900 | 50 m vapaapistooli, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Luzern 1901 | 50 m vapaapistooli, joukkuekilpailu |  |
Jules Cyrus Angelle Trinité  (22. joulukuuta 1856 Saint-Quentin-des-Isles - 17. joulukuuta 1921 Azay-le-Rideau) oli ranskalainen ampuja ja olympiamitalisti.
Trinité osallistui Pariisin ensimmäisten olympiakisojen ammuntaan, lajina 50 metrin pistooliammunta. Henkilökohtaisessa kilpailussa Trinité sijoittui kymmenenneksi tuloksella 431. Joukkuekilpailussa Ranska saavutti hopeaa. Joukkueen muut jäsenet olivat Achille Paroche, Louis Duffoy, Léon Moreaux ja Maurice Lecoq. Olympia-ammunnoissa ratkaistiin tuolloin myös maailmanmestaruudet. MM-hopeaa Trinité sai jälleen joukkuekilpailussa 1901, Tällöin joukkueeseen hänen lisäkseen kuuluivat Louis Duffoy, Maurice Faure, Achille Paroche ja Raphael Py
Joensuun rautatiesilta

Näkymä Siihtalan suuntaan.
Joensuun rautatiesilta, jolla kulkevat sekä Pieksämäki–Joensuu-rata että Joensuu–Kontiomäki-rata, ylittää Pielisjoen Joensuun keskustan tuntumassa lähellä Joensuun rautatieasemaa.
Ensimmäinen rautatiesilta valmistui vuonna 1894. Sillan keskimmäinen osa oli kääntösilta.
Nykyinen silta valmistui vanhan sillan länsipuolelle vuonna 1985. Sillan keskimmäinen osa on nostosilta, jossa silta nousee ylös hissin tavoin. Nosto-osa ja sillan pilarit olivat täysin uusia, vanhasta sillasta siirrtettiin 60-luvulta olevat teräsristikot uuteen siltaan. Sillan alikulkukorkeus suljettuna on 4 metriä. Silta voidaan nostaa joko 7 metrin tai 12 metrin korkeuteen.
Rautatiesillan avaus suoritetaan Joensuun kanavan kaukokäyttökeskuksesta.
Muuta

Joensuun taidemuseon kokoelmissa on Tapani Raittilan maalaus Pielisjoen rautatiesilta (1950).
Guess Who (Itzyn albumi)

| Guess Who Itzy |
| --- | --- | --- |

EP-levyn tiedot
 Julkaistu: 30. huhtikuuta 2021
 Tyylilaji: K-pop, tanssipop, trap, R&B
 Kesto: 18.58
 Levy-yhtiö: JYP Entertainment
Itzyn muut julkaisut
| Not Shy 2020 | Guess Who 2021 | What’z Itzy 2021 |
Singlet albumilta Guess Who
 ”In the Morning” Julkaistu: 30. huhtikuuta 2021
Guess Who (tyyliteltynä Gue?? Who) on eteläkorealaisen Itzy-yhtyeen neljäs minialbumi. Albumi julkaistiin 30. huhtikuuta 2021. Albumi sisältää kuusi kappaletta, mukaan lukien nimikkosinglen ”In the Morning”. Albumista julkaistiin kolme eri versiota: Day, Night ja Day&Night.
Albumi sijoittui Gaonin albumilistalla toiseksi, ja Billboard 200 -listan sijalle 148.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”In the Morning” (마.피.아. in the Morning)  | J.Y. Park "The Asiansoul", Kass, Danke, Lyre | Lyre, J.Y. Park "The Asiansoul", Earattack, Lee Hae-sol | Lyre, J.Y. Park "The Asiansoul", Lee Hae-sol, Earattack | 2.52 |  |  |  |  |
| 2. | ”Sorry Not Sorry” | JQ, J14, Tomboy (Makeumine Works) | Shim Eun-ji, Lee Min-young (EastWest), Yeul (1by1) | Lee Min-young (EastWest), Yeul (1by1) | 3.09 |  |  |  |  |
| 3. | ”Kidding Me” | Kobee, Holy M, Kass | Kobee, Holy M | Kobee, Holy M | 3.33 |  |  |  |  |
| 4. | ”Wild Wild West” | Earattack | Andy Love (153/Joombas), Earattack | Earattack | 3.23 |  |  |  |  |
| 5. | ”Shoot!” | Lee Ha-jin, Mad Clown, Kim Seung-min | Alexander Pavelich, Maria Hazell, Jerker Olov Hansson, Gigi Grombacher, Joakim Harestad Haukaas, Evard Forre Erfjord | Joki, Erfjord | 2.19 |  |  |  |  |
| 6. | ”Tennis (0:0)” | JQ, Vacation (Makeumine Works) | Coach & Sendo, Cazzi Opeia, Alex Chang Jien | Coach & Sendo | 3.39 |  |  |  |  |
|  |  |  |  |  | 18.58 |  |  |  |  |
Joseph Keilberth

Joseph Keilberth vuonna 1945.
Joseph Keilberth (1908–1968) oli saksalainen kapellimestari. Hän toimi Prahassa ja Dresdenissä. Vuodesta 1951 Keilberth oli Hampurissa päämusiikkitirehtöörinä. Hän johti Baijerin valtionoopperaa vuodesta 1959 lähtien. Hän ansioitui varsinkin Mozartin, Wagnerin sekä Brucknerin tulkitsijana.
Gong (prinssi)

Prinssi Gong vuonna 1872.
Prinssi Gong (Wade-Giles: Kung, alkuperäinen nimi Yixin; 11. tammikuuta 1833 Peking – 30. toukokuuta 1898 Peking) oli kiinalainen prinssi, joka oli yksi Kiinan johtavia hallitusmiehiä Qing-dynastian myöhäisaikana 1800-luvun jälkipuoliskolla.
Gong oli vuosina 1850–1861 hallinneen keisari Xianfengin veli. Kun brittiläiset ja ranskalaiset joukot miehittivät Pekingin toisessa oopiumisodassa vuonna 1860, keisari pakeni pääkaupungista ja Gong sai tehtäväkseen neuvotella rauhasta Kiinan edustajana. Tuloksena oli Pekingin rauhansopimus. Sodan jälkeen Gong tuli siihen johtopäätökseen, että menestyäkseen Kiinan olisi kehitettävä kauppasuhteitaan länsimaiden kanssa ja omaksuttava joitain länsimaisia sodankäynnin ja diplomatian menetelmiä. Valtakunnalla ei ollut entuudestaan edes ulkoministeriötä, sillä se ei ollut halunnut tunnustaa muita valtioita kanssaan samanarvoisiksi. Keväällä 1861 keisari perusti maalle ulkoasiainviraston eli Zongli yamenin, jonka johtajaksi Gong nimitettiin. Hän pyrki sen jälkeen parantamaan Kiinan suhteita länsimaihin. Gong nimitti alaisuudessaan toimineen Kiinan tullilaitoksen johtoon brittiläisen Robert Hartin, joka toimi tässä tehtävässä hyvin pitkään.
Gong oli 1880-luvulle saakka yksi Kiinan johdon keskeisimmistä vaikuttajista ja toimi usein maansa edustajana ulkovaltojen kanssa neuvoteltaessa. Keisari Xianfengin kuoltua elokuussa 1861 maahan muodostettiin kahdeksanhenkinen holhoojahallitus keisari Tongzhin alaikäisyyden ajaksi. Sen tosiasialliset johtajat olivat Gong sekä kaksi leskikeisarinnaa, Cixi ja Ci'an. Etelä-Kiinassa vuosia riehunut Taiping-kapina saatiin lopullisesti nujerrettua vuonna 1864, minkä jälkeen Gong suuntasi huomionsa yrityksiin tehostaa Kiinan hallintoa hillitsemällä korruptiota ja vahvistaa armeijaa perustamalla länsimaisten esikuvien mukaisia asetehtaita. Hänen vaikutusvaltansa hovissa kuitenkin väheni vallan kasautuessa leskikeisarinna Cixille, joka lopulta erotti hänet hallituksesta vuonna 1884. Gong kutsuttiin vielä 1894 takaisin ulkoasiainviraston johtoon, missä tehtävässä hän toimi kuolemaansa asti.
Aiheesta muualla

Kuvia tai muita tiedostoja aiheesta Gong (prinssi) Wikimedia Commonsissa
Glen Sather

| Glen Sather |
| --- | --- |
 Glen Sather tulossa NHL:n palkintogaalaan vuonna 2006
Henkilötiedot
Syntynyt: 2. syyskuuta 1943 (ikä 81) High River, Alberta, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  left
Pituus:  180 cm
Paino:  77 kg
Seura
Seura:  New York Rangers
Sarja:  NHL
Tehtävä:  President
Pelaajaura
Pääsarjaura:  1964–1977
Aik. seurat:  Memphis Wings (CPHL) Oklahoma City Blazers (CPHL) Boston Bruins (NHL) Pittsburgh Penguins (NHL) New York Rangers (NHL) St. Louis Blues (NHL) Montreal Canadiens (NHL) Minnesota North Stars (NHL) Edmonton Oilers WHA
Valmennusura
Vuodet:  1976–2004
Seurat:  Edmonton Oilers (WHA/NHL) New York Rangers (NHL)
Hockey Hall of Fame
 1998 (Builder kategoria) 
Glen Sather (s. 2. syyskuuta 1943 High River, Alberta, Kanada) on entinen jääkiekkoilija ja valmentaja WHA:sta ja NHL:stä. Tällä hetkellä hän on New York Rangersin GM. Sather on tunnettu siitä, että hän valmensi aikoinaan Edmonton Oilersin moneen Stanley Cup -mestaruuteen.
Pelaajaura

Sather pelasi yhteensä kymmenen kautta NHL:ssä ja yhden kauden WHA:ssa. Hän pelasi runkosarjassa 739 ottelua, joissa teki 99 maalia ja 146 syöttöä; yhteensä siis 245 pistettä. Hän keräsi myös 801 rangaistusminuuttia.
Pudotuspeleissä hän pelasi 77 ottelua, tehden pisteet 2-6-8, ja sai 88 rangaistusminuuttia. Hän lopetti uransa WHA-kauden jälkeen 1977.
Valmentajaura

Sather aloitti Oilersin valmentajana 1979 ja johdatti joukkueen heti pudotuspeleihin. Hän valmensi lopulta Oilersin dynastiaan neljällä Stanley Cup -voitolla 1984, 1985, 1987 ja 1988. Hän jatkoi Oilersin organisaatiossa vuoteen 2000 asti, vaikka ei toiminutkaan enää 1990-luvulla päävalmentajana. Hän siirtyi New York Rangersin organisaatioon, ja on mm. valmentanut joukkuetta 90 ottelun verran. Nykyään hän on NHL:n pitkäaikaisimpana toiminut GM.
Sather valittiin Hockey Hall of Fameen 1997.
| 0 | 1 | 2 |
| --- | --- | --- |
| Edeltäjä: Mike Keenan | Jack Adams Awardin voittaja 1986 | Seuraaja: Jacques Demers |
Kahell’ puolen rajoa

| Kahell' puolen rajoa Lieksan Mieslaulajat |
| --- | --- | --- |

Studioalbumin tiedot
 Julkaistu: 2009
 Formaatti: CD
 Tuottaja(t): Lieksan Mieslaulajat ry
 Tyylilaji: Kuorolaulu, kansanlaulu
Kahell' puolen rajoa on Lieksan Mieslaulajien toinen äänitetty albumi vuodelta 2009. Se sisältää karjalaisperäisten laulujen mieskuorosovituksia, jotka on tehnyt kuoron johtaja, dir.cant. Kari Nykänen.
Koosteeseen valittujen laulujen lähdeaineistona ovat olleet Erkki Ala-Könnin, Simo Härkösen, Pekka Paasion, Vilho Ryyminin, Ahti Sonnisen ja Jorma Väänäsen tallentamien kansanlaulujen kokoelmat. Useimmat laulut on tallennettu luovutetun Karjalan alueella jo ennen sotia.
Levyn äänityksen, miksauksen, masteroinnin ja CD-R monistuksen on tehnyt Dynyn CD-Monistamo. Levyn tuottaja on Lieksan Mieslaulajat ry. Levykannen valokuvan on ottanut M. Pellervo.
Karjalaisen Kulttuurin Edistämissäätiö ja Lieksan kaupunki ovat tukeneet hankkeen toteuttamista.
Levykannen esittelytekstin on tehnyt kuoron puheenjohtaja Pentti Kuusimäki.
Lieksan Mieslaulajat

Kuoronjohtaja Kari Nykänen
| --- | --- |
 1. tenori Eskelinen, Aulis  Heikkinen, Voitto  Kansala, Aimo  Lääperi, Raimo  Piipponen, Esko  Vallius, Martti  Åke, Kari :  2. tenori Immonen, Rauno  Kiiskinen, Harri  Komulainen, Niilo  Mara, Rauno  Nevalainen, Matti  Nylander, Sulo 
| --- | --- |
 1. basso Heikura, Eino  Kerola, Heikki  Kortelainen, Antti  Kärkkäinen, Erkki  Malinen, Mauri  Pulkkinen, Seppo  Raassina, Seppo :  2. basso Kuusimäki, Pentti  Lonkainen, Keijo  Loppi, Tapani  Pajamo, Ilkka
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Muuta | Kesto |  |  |  |  |  |  |
| 1. | Karjalani rahvas | Rajakarjalainen kansanlaulu |  |  |  |  |  |  |  |
| 2. | Heilani maja | Tallennettu Lieksan seudulta |  |  |  |  |  |  |  |
| 3. | Vanhat pojat piirin keskellä | Tallennettu Viipurin seudulta |  |  |  |  |  |  |  |
| 4. | Aa luuli lasta | Toisinto Suistamolta |  |  |  |  |  |  |  |
| 5. | Minne matka | Kansanlaulu Impilahdelta |  |  |  |  |  |  |  |
| 6. | Kolme oli juutalaist' | Tallennettu Kivennavalta |  |  |  |  |  |  |  |
| 7. | Pitkä oli tämä päivä | Pohjoisaunukselainen kansanlaulu |  |  |  |  |  |  |  |
| 8. | Olihai minul' mutšoi ennen | Kansanlaulu Salmista |  |  |  |  |  |  |  |
| 9. | Laulajapoika | Tallennettu Kiihtelysvaarasta |  |  |  |  |  |  |  |
| 10. | Ljuuli, ljuuli | Itäkarjalainen kehtolaulu, pohjoisaunukselainen toisinto |  |  |  |  |  |  |  |
| 11. | Rimputa, ramputa | Kansanlaulu Käkisalmelta |  |  |  |  |  |  |  |
| 12. | Jäähyväiset | Tallennettu Impilahdelta |  |  |  |  |  |  |  |
| 13. | Väki tuli saaresta | Kansanlaulu Suojärven seudulta |  |  |  |  |  |  |  |
| 14. | Darja, kesriäjä | Vienankarjalainen kansanlaulu |  |  |  |  |  |  |  |
| 15. | Rakkauden takia mä kotoani läksin | Tallennettu Lieksan seudulta |  |  |  |  |  |  |  |
Giovanni Battista Ciampoli

| Giovanni Battista Ciampoli |
| --- | --- |
 Ottavio Leonin muotokuva Giovanni Battista Ciampolista
Henkilötiedot
Syntynyt: 1589  Firenze 
Koulutus ja ura
Tutkimusalue:  Teologia, kirjallisuus ja administration and management of the church (käännä suomeksi)
Giovanni Battista Ciampoli (1590 Firenze – 8. syyskuuta 1643 Jesi) oli italialainen pappismies ja Galileo Galilein läheinen ystävä.
Ciampoli syntyi Firenzessä vuonna 1590 aatelissukuun; hänen vanhemmistaan Lodovicosta ja Francesca Cervonista ei tiedetä juuri mitään. 14-vuotiaana Ciampoli lähetettiin tutkija G. B. Strozzin oppilaaksi; vuonna 1610 hän pääsi opiskelemaan Padovan yliopistoon. Galileihin Ciampoli tutustui ensimmäistä kertaa kesällä 1608 tavattuaan hänet suurherttua Ferdinandon huvilassa. Ciampoli teki nopeasti uransa harjoittelun jälkeen ja siirtyi Vatikaanin palvelukseen[lähde? ]; paavi Gregorius XV nimitti hänet segretario dei breviksiselvennä. Hän tuli myös kuuluisan Accademia dei Lincein jäseneksi. Hänellä oli myös luottamustehtävä paavi Urbanus VIII:n alaisuudessa ja häntä pidettiin toisinaan kardinaaliehdokkaana, mutta hän epäonnistui vuonna 1632, koska paavi epäili häntä petturiksi. Ciampoli lähetettiin Montalto delle Marcheen, jossa hän toimi kuvernöörinä kuolemaansa asti. Hän kuoli 54-vuotiaana Jesin kaupungissa 8. syyskuuta 1643, vain kaksi vuotta Galilein jälkeen.
Ciampoli on tullut tunnetuksi Galileon pitkäaikaisena ja uskollisena ystävänä, jota hän ehdoitta palvoi. Hän toimi välittäjänä ensimmäisessä oikeudenkäynnissä (1615/16) Galileota vastaan. Ciampoli, jesuiittojen tunnustettu vastustaja, oli todennäköisesti käyttänyt vaikutusvaltaansa myös silloin, kun vuoropuhelun alkukanta oli tarkoitus antaa. Ehkä hänen väärä arviointinsa tilanteesta kärjisti Kirkkovaltion ja Galileon välisen vastakkainasettelun vuonna 1632.[lähde? ]
Käännös suomeksi
Glen Murray

| Glen Murray |
| --- | --- |

Henkilötiedot
Syntynyt: 1. marraskuuta 1972 (ikä 51) Halifax, Nova Scotia, Kanada
Kansalaisuus:   Kanada
Jääkiekkoilija
Lempinimi:  Muzz
Pelipaikka:  oikea laitahyökkääjä
Maila:  oikea
Pituus:  191 cm
Paino:  101 kg
Pelaajaura
Pääsarjaura:  1992–2008
Seurat:  Providence Bruins (AHL),   Boston Bruins (NHL),   Pittsburgh Penguins (NHL),   Los Angeles Kings (NHL)
NHL-varaus:  18. varaus, 1991 Boston Bruins
Glen Murray (s. 1. marraskuuta 1972 Halifax) on kanadalainen pelaajauransa lopettanut jääkiekkoilija, joka pelasi oikeana laitahyökkääjänä.
Ura > Seurajoukkueissa

Murray pelasi juniorivuotensa OHL:ssä Sudbury Wolvesissa. NHL-seura Boston Bruins varasi Murrayn vuonna 1991. Murray liittyi Bostonin joukkueeseen ensimmäisen kerran kauden 1991–1992 lopulla ja pelasi runkosarjassa viisi ottelua ja pudotuspeleissä 16 peliä. Boston eteni pudotuspeleissä Itäisen konferenssin finaaleihin, jossa hävisi tulevalle Stanley Cup -voittajalle Pittsburgh Penguinsille.
Murray pelasi osan kaudesta 1992–1993 vielä AHL-liigan Providence Bruinsissa. Kausi 1993–1994 alkoi Murraylta hyvin, ja hän onnistui pääsemään Bruinsin ykkösketjuun. Vuonna 1995 tapahtunut vaihtokauppa Bostonin ja Pittsburgh Penguinsin välillä vei kuitenkin Murrayn lisäksi Bryan Smolinskin ja vuoden 1996 kolmannen varausvuoron Pittsburghiin. Kaupassa Bostoniin matkasivat Kevin Stevens ja Shawn McEachern.
Murray pelasi Pittsburghissa vain yhden kokonaisen kauden, sillä hänet myytiin kesken kauden 1996–1997 Los Angeles Kingsiin Ed Olczykiä vastaan. Murray teki heti ensimmäisellä kokonaisella Los Angeles -kaudellaan uuden piste-ennätyksensä: 60 pistettä. Hän rikkoi tämän kaudella 1999–2000, jolloin hän teki 62 pistettä. Kausi 2000–2001 oli kuitenkin pettymys Murrayltä, sillä hän teki vain 39 pistettä. Seuraavan kauden Murray aloitti paremmin kuin koskaan, sillä hän teki 9 ensimmäisessä pelissä 11 pistettä. Hänet myytiin kuitenkin takaisin Bostoniin Jozef Stümpelin kanssa Jason Allisonia ja Mikko Elorantaa vastaan.
Murray jatkoi Bostonissa hyvin ja teki kauden aikana ensimmäistä kertaa urallaan yli 40 maalia. Hän oli 41 maalillaan koko NHL:n maalitilaston jaetulla toisella sijalla. Seuraavalla kaudella Murray teki todellisen läpimurtonsa, sillä hän teki Joe Thorntonin rinnalla 92 pistettä. Hän oli NHL:n pistepörssin seitsemäs ja voitti laukaisutilastot, kun hän veti 331 kertaa kohti vastustajan maalia kauden aikana. Murrayn 44 osumaa riitti toistamiseen Bostonin sisäisen maalitilaston voittamiseen. Murray pelasi kauden aikana uransa ensimmäisen tähdistöottelun.
Kausi 2003–2004 oli hieman vaisumpi sekä Murrayltä että tämän ketjukaverilta Thorntonilta. Hän oli kuitenkin jälleen Bostonin paras maalintekijä. Thornton myytiin kesken kauden 2005–2006 San Jose Sharksiin ja samalla Murray kärsi ketjukaverinsa siirrosta. Murray kärsi lisäksi loukkaantumisista, jotka vaivasivat häntä myös kaudella 2006–2007, joka meni Bostonilta muutenkin todella huonosti. Murray oli joukkueensa eniten pisteitä tehnyt pelaaja, vaikka hän teki vain 60 pistettä. Kauden aikana Murray ylsi urallaan 300 maaliin, syöttöön ja 600 pisteeseen. Kausi 2007–2008 oli Murrayn huonoin Bostonissa. Kauden aikana Murraystä tuli NHL-historian 226. pelaaja, joka saavuttaa 1000 runkosarjaottelun rajan.
Boston osti viimeisen vuoden Murrayn sopimuksesta ulos kesällä 2008. Murray on kuitenkin agenttinsa kanssa väittäneet Bostonin toimia vääriksi. Murrayn mukaan hänen nilkkansa ei ollut parantunut vielä sopimuksen ulososton aikaan, minkä seurauksena sopimusta ei olisi voinut purkaa.
Ura > Maajoukkueessa

Murray on edustanut Kanadaa kahdesti MM-tasolla. Hän pelasi Kanadan maajoukkueessa MM-kisoissa 1998 ja 2004. Murraystä tuli maailmanmestari vuoden 2004 kisoissa.
Grimborg

| Grimborg Gjallarhorn |
| --- | --- | --- |

Studioalbumin tiedot
 Äänitetty : Martin Kantolan studio, Karperö
 Julkaistu: 2002
 Tuottaja(t): Gjallarhorn
 Tyylilaji: kansanmusiikki
 Kesto: 58.00
Gjallarhornin muut julkaisut
| Sjofn 2002 | Grimborg 2002 | Rimfaxe 2006 |
Grimborg on kansanmusiikkiyhtye Gjallarhornin neljäs albumi, joka julkaistiin vuonna 2002.
Kappaleet

Konungadöttrarna – 4.16
Grimborg – 4.30
Tora lille – 4.22
Polonaisse – 3.22
Menuett – 2.31
Menuett – 2.40
Herr Olof – 5.23
Ella lilla – 5.47
Ack Lova Gud – 4.22
Frøynsnesen – 4.35
Vallevan – 4.37
Kulning – 5.25
Längtaren – 2.52
Arvostelut

AllMusic:
Aiheesta muualla

Marjo Jääskä: Grimborg (Arkistoitu – Internet Archive). Pelimanni.
Kaipolan kansakoulu

Kaipolan kansakoulu voi tarkoittaa seuraavia kansakouluja:
Kaipolan kansakoulu (Jämsä)
Kaipolan kansakoulu (Sulkava)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaipolan kansakoulu”, voi hakea sivunnimihaulla, laajalla sivunnimihaulla tai tekstihaulla.
Giancarlo Volpe

| Giancarlo Volpe> Henkilötiedot |
| --- | --- |
Syntynyt: 31. heinäkuuta 1974 (ikä 50)  Tacoma, Washington
Kansalaisuus:  yhdysvaltalainen
Ammatti:  Animaattori
Giancarlo Volpe (s. 31. heinäkuuta 1974 Tacoma, Washington) on yhdysvaltalainen animaattori ja Annie-palkittu animaatio-ohjaaja.
Ura

Volpe opiskeli animaattoriksi New Yorkissa School of Visual Artsissa, josta hän valmistui vuonna 1997. Tämän jälkeen Volpe sai töitä Humongous Entertainmentilta, jossa hän toimi animaattorina lasten tietokonepeleille. Vuotta myöhemmin Volpe sai töitä FOXilta, kun hän sai tehtäväkseen toimia sommittelijana ja apulaisohjaajana Kukkulan kuningas -piirrossarjassa. Vuonna 2004 Volpe sai ensimmäistä kertaa paljon vastuuta, kun hän siirtyi Nickelodeonille Avatarin pariin, jossa Volpen tehtävänä oli ohjaamisen lisäksi käsikirjoittaa sarjan jaksoja.
Filmografia

Kukkulan kuningas (2004)
Avatar (2005–2008)
Star Wars: The Clone Wars (2009–2011)
Green Lantern: The Animated Series (2012)
Aiheesta muualla

Giancarlo Volpe Internet Movie Databasessa. (englanniksi)
Giancarlo Volpe DeviantARTissa
Giancarlo Volpe MobyGamesissa (englanniksi)
Gorgon

Gorgon voi tarkoittaa seuraavia asioita:
Gorgot, kreikkalaisen taruston hirviöitä
Gorgon, Marvel Comics-kustantamon sarjakuvissa esiintyvä supersankari
Gorgon-hirviö, brittiläinen kauhuelokuva vuodelta 1964
Jerzy Gorgoń (s. 1949), puolalainen jalkapalloilija
Gorgon-luokka, monitoriluokka
HMS Gorgon (1785), 44-tykkinen viidennen luokan alus
HMS Gorgon (1837), potkurifregatti
HMS Gorgon (1871), Cyclops-luokan monitori
HMS Gorgon (1914), (ex - KNM Nidaros) Gorgon-luokan monitori
HMS Gorgon (J346), Catherine-luokan miinanraivaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gorgon”, voi hakea sivunnimihaulla, laajalla sivunnimihaulla tai tekstihaulla.